ପୁରାଣ ମତେ ନିଜ ଶତ୍ରୁଙ୍କୁ ଧ୍ୱଂସ କରିବା ପାଇଁ କଂସ ଧନୁଯାତ୍ରାର ପ୍ରଚଳନ କରିଥିଲେ । ଶେଷରେ ଧନୁଯାତ୍ରାର ଶେଷ ଦିନରେ କୃଷ୍ଣ ହାତରେ ତାଙ୍କର ବଧ ହୁଏ । କଂସଙ୍କ ଅାୟୋଜିତ ଧନୁଯାତ୍ରା ଏଗାର ଦିନ ଧରି ପାଳିତ ହୁଏ । ପୌଷ ଶୁକ୍ଲ ଚତୁର୍ଥୀରୁ ଏହା ଅାରମ୍ଭ ହୋଇ ପୂର୍ଣ୍ଣିମା ଦିନ କଂସ-ବଧ ସହ ଶେଷ ହୁଏ । ଏହି ସମୟରେ ବରଗଡ଼ ସହର ମଥୁରାର ଭ୍ରମ ତିଆରେ । ଧନୁଯାତ୍ରା କାଳରେ ଅାମିଷ ଭୋଜନ ନିଷେଧ ହୋଇଥିବାରୁ ପୌଷ ପୂର୍ଣ୍ଣମୀରେ ଧନୁଯାତ୍ରା ଶେଷ ହେବା ପୁଷପୁନି ପାଳି ସ୍ଥାନୀୟ ଲୋକେ ଜାକଜମକ ସହ ପିଠାପଣା ଓ ଅାମିଷ ଭୋଜନ କରି ଏହି ପର୍ବ ପାଳନ କରିଥାନ୍ତି ।